

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 920-11/19-01/77

URBROJ: 2186-06-01/19-24

Petrijanec, 28. studenoga 2019.

Na temelju članka 14. stavka 1. i 2. Zakona o ublažavanju i uklanjanju posljedica prirodnih nepogoda (»Narodne novine«, broj 16/19) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17) Općinsko vijeće Općine Petrijanec na 22. sjednici održanoj dana 28. studenoga 2019. godine, donosi

**ODLUKU**

**o imenovanju članova Općinskog povjerenstva za procjenu šteta od prirodnih nepogoda**

**Članak 1.**

U Općinsko povjerenstvo za procjenu šteta od prirodnih nepogoda (u daljnjem tekstu: Općinsko povjerenstvo) imenuju se:

1. Ivan Dombaj, Strmec Podravski, Ulica braće Radić 54 – za predsjednika,

2. Rudolf Potočnjak, Majerje, Ulica Stjepana Radića 60 – za člana,

3. Hrvoje Šincek, Zelendvor, Ulica grofova Bombelles 35 – za člana,

4. Tomislav Drožđek, Družbinec, Komarska ulica 8 – za člana,

5. Darko Šipek, Nova Ves Petrijanečka, Ulica Florijana Bobića 171 – za člana,

6. Slavko Maltarski, Petrijanec, Ulica Vladimira Nazora 53 – za člana.

**Članak 2.**

Općinsko povjerenstvo iz članka 1. ove Odluke obavlja sljedeće poslove:

* utvrđuje i provjerava visinu štete od prirodne nepogode za područje Općine Petrijanec,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta Županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu,
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,
* surađuje sa Županijskim povjerenstvom u provedbi Zakona,
* donosi plan djelovanja u području prirodnih nepogoda iz svoje nadležnosti,
* obavlja druge poslove i aktivnosti iz svojeg djelokruga u suradnji sa Županijskim povjerenstvom.

**Članak 3.**

Članovi Općinskog povjerenstva imenuju se na vrijeme od četiri godine.

**Članak 4.**

Stručne i administrativne poslove za Općinsko povjerenstvo obavlja Jedinstveni upravni odjel Općine Petrijanec.

**Članak 5.**

Stupanjem na snagu ove Odluke prestaje važiti Odluka o imenovanju Povjerenstva za procjenu šteta od elementarnih nepogoda, KLASA: 920-11/17-01/5, URBROJ: 2186-06-17-592, od 30. kolovoza 2017. godine.

**Članak 6.**

Ova Odluka stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

mr. sc. Martin Evačić, v. r.